Ανάπτυξη web-based εργαλείων διαχείρισης του παιχνιδιού osgame:
Creators: name: Παπαβασιλείου, Αναστασία Αντωνίου
Publisher: name: Aristotle University of Thessaloniki
Year: 2013
Subjects: Εικονικά εκπαιδευτικά περιβάλλοντα
Σοβαρά παιχνίδια
Εργαλεία διαχείρισης
Virtual learning environments
Serious games
Administration tools

description: Στο πλαίσιο των σύγχρονων εξελίξεων στον τομέα της εκπαίδευσης, όπου τα Εικονικά Περιβάλλοντα (ΕΠ) και τα Εκπαιδευτικά Παιχνίδια (EGs) αποκτούν ολοένα και σημαντικότερη θέση, υλοποιήθηκε ένα τεχνολογικό πλαίσιο 3D εικονικού συνεργατικού παιχνιδιού. Το τεχνολογικό πλαίσιο αυτό ήταν αντικείμενο μιας άλλης διπλωματικής εργασίας (Χαμψάς, 2012), η οποία αποτελεί τη βάση όπου στηρίζεται η παρούσα. Στην ουσία, η τελευταία αποτελεί επέκταση αυτού του τεχνολογικού πλαισίου, από την οπτική γωνία της οργάνωσης και διαχείρισης του παιχνιδιού OSGAME από τον καθηγητή. Αρχικά, πραγματοποιούμε μια εισαγωγή σε βασικές θεωρίες όπως τα serious και educational games, την παιχνιδοκεντρική μάθηση (GBL), τα 3D εικονικά εκπαιδευτικά περιβάλλοντα (3D VLEs) και τον μαθησιακό σχεδιασμό (LD)• έννοιες θεμελιώδεις για την κατανόηση των όσων θα ακολουθήσουν. Οι κανόνες του IMS LD για το πώς πρέπει να σχεδιάζονται οι μαθησιακές δραστηριότητες από τον εκπαιδευτικό, έπαιξαν πρωταρχικό ρόλο στον τρόπο με τον οποίο υλοποιήσαμε την επέκταση του τεχνολογικού πλαισίου. Εισάγουμε τον αναγνώστη στην ιστορία και στις κατηγορίες των serious games, ώστε να αντιληφθεί το πώς και το γιατί φτάσανε σήμερα στο επίκεντρο της εκπαιδευτικής κοινότητας. Πριν, όμως, αποφασίσουμε για το τι θα υλοποιήσουμε, κάνουμε μια επισκόπηση σε παρόμοιες προσπάθειες. Παρουσιάζουμε ορισμένα 3D serious learning games στα οποία αναζητούμε στοιχεία από πλευράς διαχείρισης, και αν δεν υπάρχουν σημειώνουμε τις σχετικές ελλείψεις. Ωστόσο, κρίνουμε απαραίτητο να γνωρίσει ο αναγνώστης και τις βασικές πτυχές του τεχνολογικού πλαισίου που θελήσαμε να επεκτείνουμε, αλλά και πληροφορίες σχετικά με την λογική του παιχνιδιού, το οποίο βασίζεται σε εικονικούς κόσμους της πλατφόρμας OpenSim. Σε αυτό το σημείο εμπλέκεται το αντικείμενο της παρούσας εργασίας, το οποίο είναι η δημιουργία ενός πίνακα διαχείρισης (Administration Panel), σκοπός του οποίου είναι να προσπεράσει ο εκπαιδευτικός τις δυσκολίες που αντιμετωπίζει στην διαχείριση και την οργάνωση μαθησιακών δραστηριοτήτων βασισμένων στο 3D εικονικό συνεργατικό παιχνίδι. και, τελικά, να μπορέσει να απολάβει τα οφέλη που έχει μια τέτοια δραστηριότητα, με το να εφαρμόζεται πιο εύκολα, πιο γρήγορα και πιο αποδοτικά. Το Administration Panel είναι web-based και χρειάστηκε να τροποποιηθεί ο κώδικας του τεχνολογικού πλαισίου στο OpenSim για να επικοινωνήσουν οι δύο τεχνολογίες μεταξύ τους και να ανταλλάξουν τα απαραίτητα δεδομένα. Φυσικά, ως προσπάθεια στα πλαίσια της διπλωματικής εργασίας, επιδέχεται διορθώσεις, αλλαγές ή προσθήκες, μερικές από τις οποίες προτείνονται στο τελευταίο κεφάλαιο.
description: In the context of the last developments in the education field, where Virtual Environments (VEs) and Educational Games (EGs) gain more and more important position, there has been implemented a framework of a 3D virtual collaborative game. This framework was the object of another diploma thesis, which is the base upon the current one relies. Ultimately, the last one is an expansion of this framework, from the point of view of the organization and configuration of the game from the instructor. Primarily, we make an introduction to basic theories like serious and educational games, game based learning (GBL), 3D virtual learning environments (3D VLEs) and learning design (LD); fundamental concepts for understanding what is to follow. The rules of IMS LD for how learning activities should be planned from the instructor have played key role in the way we implemented the framework’s extension. We introduce the reader to the history and categories of serious games, in order to understand how and why they arrived today at the heart of the educational community. However, before deciding on what we will implement, we review on similar efforts. We present some 3D serious learning games in which we seek information from the management point of view and, if there is no such, we note the relevant shortcomings. Moreover, we think necessary for the reader to know the basic aspects of the framework we wanted to expand, but also information on the game logic, which runs on the virtual world of OpenSim platform. The subject of the current thesis gets involved at this point, that is the creation of an Administration Panel. Its purpose is to help the instructor override the difficulties he faces in management and planning of learning activities based on the 3D virtual collaborative game. And last but not least, to enjoy the benefits of such an activity by implementing it more easily, quickly and efficiently. The Administration Panel is web-based and we had to modify the code of the framework inside OpenSim in order for these two technologies to communicate and exchange all necessary data. Naturally enough, as an effort in the context of this diploma thesis, it can be rectified and receive changes or additions, some of them proposed in the last chapter.